Ռոմիկ Խաչատրյան

Ռոմիկ Խաչատրյան (), հայ ֆուտբոլիստ, կիսապաշտպան։ Խաղացել է Հայաստանի ֆուտբոլի ազգային հավաքականում։

Ակումբային կարիերա 
Ֆուտբոլով սկսել է զբաղվել 7 տարեկանից։ Երիտասարդ Խաչատրյանը կարիերան սկսել է Էջմիածնի Վաղարշապատ ակումբում։ Այդ ժամանակ 16-ամյա ֆուտբոլիստը ակումբում դեռ անցկացրել էր 11 խաղ՝ 1994 թվականի մրցաշրջանում խփելով 2 գնդակ։ Այդ մրցաշրջանը անհաջող էր իր թիմի համար՝ թիմը գրավեց 14-րդ տեղը և Բարձրագույն խմբից ուղևորվեց Առաջին խումբ։ Խաչատրյանը տեղափոխվեց ԱՕՍՍ։ Ակումբում, որը հետո վերանվանվեց Փյունիկ։ 1996 թվականին տեղափոխվեց Երևանի ԲԿՄԱ, որտեղ երկար չմնաց։ Ակումբի համար մրցաշրջանը անհաջող էր՝ 7 պարտություն առաջնության սկզբին։ Առաջին շրջանը թիմը ավարտեց 1 հաղթանակով և 10 պարտությամբ։ Բացի դրանից, երկրորդ շրջանի առաջին խաղից հետո թիմը դուրս եկավ առաջնությունից և լուծարվեց։ Ինքը Խաչատրյանը խաղաց ընդամենը երեք խաղ և վերադարձավ «Փյունիկ»։ Այդ շրջանից Խաչատրյանի կարիերան վերելք ապրեց։ Ակումբում հաջող կերպով հանդես գալով նա հնարավորություն ունեցավ խաղալու հավաքականում։ 1998 թվականի մրցաշրջանից հետո տեղափոխվեց արարատյան Արաքս։ Նոր ակումբում վարպետության զարգացումը կանգ չառավ, ընդհակառակը-սրվեց, որը բերեց նրան, որ մեկուկես մրցաշրջանից հետո տեղափոխվեց Կիպրոսի առաջնություն։

Կարիերան հավաքականում 
Հավաքականում խաղացել է 54 խաղ։ Առաջին խաղը անցկացրել է 1997 թվականի մարտի 30-ին Թբիլիսիում՝ Վրաստանի դեմ խաղում։ Այդ խաղում նա դուրս եկավ փոխարինման՝ 60-րդ րոպեին փոխարինելով Արթուր Պետրոսյանին։ Հայաստանը պարտվեց 0։7 ջախջախիչ հաշվով։ Հավաքականում իր հաշվին ունի խփած 1 գնդակ՝ Անդորրայի դարպասին։ Հավաքականում անցկացրած խաղերի քանակով 6-րդն է՝ տեղը կիսելով Արթուր Ոսկանյանի հետ։

Հավաքականի կազմում խաղերի վիճակագրությունը

Ձեռքբերումներ 
«Կիլիկիա»
Հայաստանի չեմպիոն։ 1995-96, 1996-97
Հայաստանի գավաթի հաղթող։ 1995-96
Հայաստանի գավաթի ֆինալիստ։ 1996-97
Հայաստանի Սուպերգավաթի հաղթող։ 1997
«Սպարտակ (Երևան)»
Հայաստանի առաջնության բրոնզե մեդալակիր։ 1999
Հայաստանի գավաթի հաղթող։ 1999
Հայաստանի Սուպերգավաթի ֆինալիստ։ 1999
«Օլիմպիակոս (Նիկոսիա)»
Կիպրոսի առաջնության արծաթե մեդալակիր։ 2000-01
«ԱՊՕԷԼ»
Կիպրոսի Սուպերգավաթի հաղթող։ 2002
«Անորտոսիս»
Կիպրոսի Գավաթի հաղթող։ 2006-07
«Բանանց»
Հայաստանի Գավաթի ֆինալիստ։ 2008

Անձական կայք 
Ծնողներն են Հակոբը և Մանուշակը։ Ամուսնացած է։ Ունի երեխաներ, զույգեր՝ Էլենը և Էրիկը։

Ծանոթագրություններ

Արտաքին հղումներ 
 Պրոֆիլը ՀՖՖ-ի պաշտոնական կայքում 
 Պրոֆիլը footballdatabase.eu կայքում 
 Պրոֆիլը armfootball.tripod.com կայքում 
 Պրոֆիլը Ogol.com կսյքում 

1976 ծնունդներ
Օգոստոսի 23 ծնունդներ
Հայ ֆուտբոլիստներ
Ֆուտբոլի հարձակվողներ
Երևան քաղաքում ծնվածներ
Հայաստանի հավաքականի ֆուտբոլիստներ
Կիլիկիայի ֆուտբոլիստներ
Սպարտակ Երևանի ֆուտբոլիստներ
ԱՊՕԷԼ-ի ֆուտբոլիստներ
Փյունիկի ֆուտբոլիստներ
Ուրարտուի ֆուտբոլիստներ
Գանձասարի ֆուտբոլիստներ
Օլիմպիակոս Նիկոսիայի ֆուտբոլիստներ
Ֆուտբոլի կիսապաշտպաններ